# Escarabeoïdeus

Els escarabeoïdeus (Scarabaeoidea) són una superfamília de coleòpters del subordre Polyphaga, l'únic subgrup dins l'infraordre Scarabaeiformia. Té unes 35.000 espècies i cada any se'n descriuen unes 200 noves espècies. Inclou insectes tan populars com els escarabats piloters, els escarabats rinoceronts i els escanyapolls.

## Característiques

Els escarbeoïdeus són molt diversos, però en general es tracta de coleòpters massius amb el cap petit i les antenes curtes acabades en una maça ben diferenciada de las resta dels artells. Les potes solen ser robustes, amb espines, i amb acabades en fortes ungles. Els èlitres són durs, formant una resistent cuirassa protectora. La majoria poden volar.

## Història natural

Els escarbeoïdeus s'han adaptat amb gran èxit a un gran nombre de nínxols ecològics. Moltes espècies de les famílies Scarabaeidae i Geotrupidae són copròfagues, alimentant-se d'excrements dels grans herbívors i contribuint al seu reciclatge; en aquest grup s'inclouen els populars escarabats piloters. Altres escarbeoïdeus (Cetoniinae, Rutelinae, etc.) s'han adaptat a la vida florícola, alimentant-se de pètals, pol·len i nèctar, i participant en la pol·linització de les plantes. Les larves de moltes espècies de Lucanidae, Dynastinae, Passalidae, etc., són saproxíliques, alimentant-se de fusta en descomposició i desenvolupant un paper clau en el reciclatge de la cel·lulosa. Els Trogidae viuen a costa de cadàvers secs d'animals, o en nius de mamífers o aus, on aprofiten el pèl i les plomes.

## Famílies

La taxonomia de la superfamília dels escarabeoïdeus es complexa i en constant evolució. La revisió més recent de les famílies de coleòpters proposa la següent classificació fins a nivell de família i subfamília:
* Família Pleocomidae LeConte, 1861
** Subfamília Pleocominae LeConte, 1861
** Subfamília Cretocominae † Nikolajev, 2002
** Subfamília Archescarabaeinae † Nikolajev, 2010
* Família Geotrupidae Latreille, 1802
** Subfamília Taurocerastinae Germain, 1897
** Subfamília Bolboceratinae Mulsant, 1842
** Subfamília Geotrupinae Latreille, 1802
* Família Belohinidae Paulian, 1959
* Família Passalidae Leach, 1815
** Subfamília Aulacocyclinae Kaup, 1868
** Subfamília Passalinae Leach, 1815
* Família Trogidae MacLeay, 1819
** Subfamília Avitortorinae † Nikolajev, 2007
** Subfamília Troginae MacLeay, 1819
** Subfamília Omorginae Nikolajev, 2005
* Família Glaresidae Kolbe, 1905
* Família Diphyllostomatidae Holloway, 1972
* Família Lucanidae Latreille, 1804
** Subfamília Protolucaninae † Nikolajev, 2007
** Subfamília Aesalinae MacLeay, 1819
** Subfamília Ceruchitinae † Nikolajev, 2006
** Subfamília Syndesinae MacLeay, 1819
** Subfamília Lampriminae MacLeay, 1819
** Subfamília Lucaninae Latreille, 1804
** Subfamília Paralucaninae † Nikolajev, 2000
* Família Ochodaeidae Mulsant and Rey, 1871
** Subfamília Cretochodaeinae † Nikolajev, 1995
** Subfamília Ochodaeinae Mulsant and Rey, 1871
** Subfamília Chaetocanthinae Scholtz, 1988
* Família Hybosoridae Erichson, 1847
** Subfamília Mimaphodiinae † Nikolajev, 2007
** Subfamília Anaidinae Nikolajev, 1996
** Subfamília Ceratocanthinae Martínez, 1968
** Subfamília Hybosorinae Erichson, 1847
** Subfamília Liparochrinae Ocampo, 2006
** Subfamília Pachyplectrinae Ocampo, 2006
* Família Glaphyridae MacLeay, 1819
** Subfamília Glaphyrinae MacLeay, 1819
** Subfamília Amphicominae Blanchard, 1845
** Subfamília Cretoglaphyrinae † Nikolajev, 2005
* Família Scarabaeidae Latreille, 1802
** Subfamília Lithoscarabaeinae †Nikolajev, 1992
** Subfamília Chironinae Blanchard, 1845
** Subfamília Aegialiinae Laporte, 1840
** Subfamília Eremazinae Iablokoff -Khnzorian, 1977
** Subfamília Aphodiinae Leach, 1815
** Subfamília Aulonocneminae Janssens, 1946
** Subfamília Termitotroginae Wasmann, 1918
** Subfamília Scarabaeinae Latreille, 1802
** Subfamília Prototroginae † Nikolajev, 2000
** Subfamília Cretoscarabaeinae † Nikolajev, 1995
** Subfamília Dynamopodinae Arrow, 1911
** Subfamília Phaenomeridinae Erichson, 1847
** Subfamília Orphninae Erichson, 1847
** Subfamília Allidiostomatinae Arrow, 1940
** Subfamília Aclopinae Blanchard, 1850
** Subfamília Melolonthinae Leach, 1819
** Subfamília Rutelinae MacLeay, 1819
** Subfamília Dynastinae MacLeay, 1819
** Subfamília Cetoniinae Leach, 1815
* Família Coprinisphaeridae † Genise, 2004
* Família Pallichnidae † Genise, 2004

## Referències

* ↑ Brett C. Ratcliffe «A checklist of the Scarabaeoidea (Coleoptera) of Panama». Zootaxa, 32, 2002, pàg. 1–48.
* ↑ Bouchard, P. et al.2011. Family-group names in Coleoptera (Insecta). ZooKeys 88: 1.
* ↑ S. A. Slipinski, R. A. B. Leschen & J. F. Lawrence, 2011. "Order Coleoptera Linnaeus, 1758." In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness. Zootaxa, 3148: 203-208.

## Enllaços externs

* Checklist of the Scarabaeoidea of the Nearctic Realm (2003)
* Scarabs of the Levant
* Scarabaeoidea Movies from Tree of Life Project